Grinčs (animācijas filma)
"Grinčs" (angļu: The Grinch) ir 2018. gada Ziemassvētku animācijas filma, kas balstīta uz doktora Seusa bērnu grāmatu How the Grinch Stole Christmas!. Filmas režisori ir Skots Mosjers un Jarovs Čenijs. Galvenās lomas ierunājuši Benedikts Kamberbačs, Rašida Džonsa, Kenans Tompsons, Andžela Lānsberija un Kamerona Sīlija. Filmas pirmizrāde notika 2018. gada 22. oktobrī Losandželosā. Filmas galvenais varonis ir kašķīgais Grinčs, kurš kaļ plānus, lai izjauktu Ziemassvētkus Hūvilas ciematā.